26 हजार शिक्षकों के नियुक्ति आदेश जारी, स्कूलों में नहीं मनाया जाएगा मातृ-पितृ पूजन दिवस - Dainik Navajyoti
Home > Education > India Education > News
Tuesday, February 12, 2019 17:45 PM
शिक्षा मंत्री गोविंद सिंह डोटासरा (फाइल फोटो)
जयपुर। राजस्थान सरकार ने रीट लेवल प्रथम के 26 हजार नव चयनित शिक्षकों को बड़ी सौगात दी है। सरकार ने इनकी नियुक्ति आदेश जारी कर दिए हैं। शिक्षा मंत्री गोविंद सिंह डोटासरा ने मंगलवार को प्रेस कॉन्फ्रेंस बताया कि 26 हजार नव चयनित शिक्षकों की नियुक्ति के आदेश जारी कर दिए गए हैं और सभी जिला परिषद सीईओ को आदेश की कॉपी भेजी जा रही है, जिसके तहत 3 दिन में नियुक्ति देने के लिए कहा गया है।
गोविंद सिंह डोटासरा ने अपने कार्यकाल की उपलब्धियां भी गिनाई और प्री बोर्ड परीक्षाओं के लिए बुकलेट प्रश्न पत्र तैयार करवाने के निर्देश भी दिए हैं। उन्होंने कहा कि नव चयनित शिक्षकों का प्रशिक्षण कार्यक्रम अपने जिलों में ही होगा। उन्होंने कहा कि शिक्षा महकमे ने निजी स्कूलों को भी एक साल के लिए पंजीकृत किरायानामा में राहत दी है। प्रदेश में मनमानी फीस पर लगाम लगेगी और जल्द ही एकल स्कूल वाले शिक्षकों के सभी पद भर दिए जाएंगे।
डोटासरा ने कहा कि स्कूलों में मातृ-पितृ पूजन दिवस नहीं मनाया जाएगा, एक दिन की नौटंकी भाजपा कर सकती है, हम नहीं करते, बच्चे तो रोजाना ही माता-पिता का सम्मान करते हैं, इसके लिए एक दिन ऐसा करने की कोई जरूरत नहीं है।
Other Latest News of India-education -